Catarroja multiplica les opcions de reciclatge al Port
18 nov. 2022

L'Ajuntament de Catarroja, dins de les estratègies que indica el recent aprovat Pla local de Residus, ha acabat d’instal·lar les últimes papereres de selectiva en el marge sud del Port de Catarroja unes 11 que se sumen a les 15 actuals amb una inversió de 8.000 euros.  La regidoria de Medi Ambient ha optat per un acabat paregut a la fusta de manera que aquestes queden integrades paisatgísticament a més de contribuir a l’economia circular, ja que aquestes papereres  són de plàstic reciclat procedent de residus urbans.

“Apostem per mantindre net l’entorn del Port de Catarroja amb nous elements que respecten el ídilic espai, acompanyant aquestes ferramentes de missatges de conscienciació”, explica Jesús Monzó, alcalde de Catarroja. “A més de les papereres, ja contàvem amb recintes tancats i visualment integrats de contenidors en el Port i que a més ara se reforça amb una cartelleria que acompanya al visitant al llarg del recorregut peatonal on s’indiquen el nombre de papereres, la distància entre les mateixes així com altres missatges per a compartir actituds cíviques dins de l’entorn natural”, explica Elisa Gimeno, regidora de Medi Ambient.

Amb missatges com “Tot el que portes, torna amb tu” o “diposita en les papereres cada 30m o en les illes completes de contenidors”. “ Estàs en un espai únic per gaudir. Cuida’l” També acompanyen altres missatges com no llançar res al canal, no trencar plantes o no fer soroll són algunes coses que cal recordar a la ciutadania que vol gaudir dels espais naturals.